Piliscsaba, 2014.

Dialektológiai hipotézisek az idő mérlegén

A nyelvjárásokkal kapcsolatos néhány ─ a nemzetközi és a magyar dialektológiából egyaránt ismert ─ hipotézis útját mutatom be a ma szemszögéből. A tárgyalandó hipotézisek többnyire induktív úton nyert olyan gyakorlati általánosítások, amelyekre jellemző, hogy tapasztalati megfigyelésen alapulnak, van racionális magjuk, s kézenfekvőnek tűnnek. Egyik sem nyelvi szerkezettani hipotézis, s egy kivétellel mindegyik a nyelvi változás tágabb témakörébe tartozik. Az áttekintés általános tanulsága az, hogy egyrészt a nyelvhasználati valóság változásainak tesztjét, másrészt a nyelvtudomány újabb eredményeinek a kontrollját a hipotézisek egy része nem állja ki.

A vizsgált hipotézisek:

1. A nyelvjárások záros határidőn belül eltűnnek.

2. A nyelvjárások közvetlen nyelvváltozat-váltással tűnnek el.

3. A (nyelvjárási ─ köznyelvi) kettősnyelvűség kialakulása a koegzisztencia-modellel magyarázható.

4. A nyelvjárás ─ köznyelv kapcsolatban minden nyelvjárási változás a köznyelv irányába mutat.

5. A nyelvjárások strukturálisan nem vizsgálhatók.

Budapest, 2014. IX. 14. Kiss Jenő